A Bizottság határozata
(1992. március 5.)
a lófélék behozatala céljából egyes harmadik országok régiókba sorolásáról
(92/160/EGK)
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb a 91/496/EGK irányelvvel [1] módosított, a lófélék mozgására és harmadik országból történő behozatalára irányadó állat-egészségügyi feltételekről szóló, 90/426/EGK tanácsi irányelvre [2] és különösen annak 13. cikkének (2) bekezdésére,
mivel a legutóbb a 92/14/EGK bizottsági határozattal [3] módosított 79/542/EGK tanácsi határozat [4] jegyzéket állított össze azon harmadik országokról, amelyekből a tagállamok szarvasmarhafélék, sertés, lófélék és friss hús - beleértve a húsipari termékeket is - behozatalát engedélyezik;
mivel a tagállamok által lófélék behozatalára feljogosított harmadik országok egészségügyi helyzetét szükséges figyelembe venni;
mivel ennek alapján helyénvaló az, hogy az egyes harmadik országokból a tagállamok felé irányuló ilyen behozatal csak a terület egy vagy több részéről engedélyezett;
mivel az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A tagállamok lófélék behozatalát harmadik országok területeinek a határozat mellékletében felsorolt részeiből engedélyezik.
2. cikk
A 79/542/EGK tanácsi határozat a következőképpen módosul:
1. Az e határozat mellékletében felsorolt országokat az 1. cikk (3) bekezdésének c) pontjából el kell hagyni.
2. A lófélék külön oszlopának (1) lábjegyzetét az e határozat mellékletében szereplő országok tekintetében el kell hagyni.
3. cikk
Ennek a határozatnak a tagállamok a címzettjei.
Kelt Brüsszelben, 1992. március 5-én.